《山居诗》
宋代·释延寿

高怀怡淡景相和，才到尘途事便多。
碧嶂好期长定计，朱门唯便暂时过。
雄雄负气争权路，岌岌新坟占野坡。
成败分明刚不悟，未知凡俗意如何。

作者简介：释延寿（九○四～九七五），俗姓王，字仲玄（又作冲玄、冲立），号抱一子。馀杭（今浙江杭州）人。年二十八为华亭镇将时，弃吏出家。初礼龙册寺翠岩参禅师，寻谒天台山德韶国师，德韶一便而深器之。先住明州雪窦山。太祖建隆元年（九六○），吴越王钱俶请入居灵隐山新寺。明年，迁永明寺，居十五载。著述颇丰，有诗偈赋咏凡千万言，流播海外。高丽国王遣使赍书，叙弟子之礼。开宝八年卒，年七十二。赐号智觉禅师。徽宗崇宁间追谥宗照。